CELEX: 32011R0193
Language: mt
Date: 2011-02-28 00:00:00
Title: Regolament tal-Kummissjoni (UE) Nru 193/2011 tat- 28 ta’ Frar 2011 li jimplimenta r-Regolament (KE) Nru 1445/2007 tal-Parlament Ewropew u tal-Kunsill rigward is-sistema tal-kontroll tal-kwalità użata għall-Paritajiet tas-Setgħa tal-Infiq  Test b’relevanza għaż-ŻEE

1.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 56/1
            
         REGOLAMENT TAL-KUMMISSJONI (UE) Nru 193/2011
   tat-28 ta’ Frar 2011
   li jimplimenta r-Regolament (KE) Nru 1445/2007 tal-Parlament Ewropew u tal-Kunsill rigward is-sistema tal-kontroll tal-kwalità użata għall-Paritajiet tas-Setgħa tal-Infiq
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1445/2007 tal-Parlament Ewropew u tal-Kunsill tal-11 ta’ Diċembru 2007 li jistabbilixxi regoli komuni għall-provvista ta’ informazzjoni bażika dwar il-Paritajiet tas-Setgħa tal-Infiq (PPPs) u għall-kalkolu u d-disseminazzjoni tagħhom (1), b’mod partikolari l-Artikolu 7(4) tiegħu,
   Billi:
   
               (1)
            
            
               Ir-Regolament (KE) Nru 1445/2007 jistabbilixxi regoli komuni għall-provvista ta’ informazzjoni bażika dwar il-Paritajiet tas-Setgħa tal-Infiq u għall-kalkolu u d-disseminazzjoni tagħhom.
            
         
               (2)
            
            
               L-istandards minimi ta’ kwalità għall-informazzjoni bażika li trid tkun ipprovduta mill-Istati Membri, l-istandards minimi ta’ kwalità għall-validazzjoni tar-riżultati tal-istħarriġ tal-prezzijiet u l-ħtiġijiet tar-rappurtar u tal-evalwazzjoni huma speċifikati fit-taqsima 5 tal-Anness I tar-Regolament (KE) Nru 1445/2007.
            
         
               (3)
            
            
               Hemm il-ħtieġa li jkunu definiti aħjar il-kriterji ta’ kwalità komuni u l-istruttura tar-rapporti ta’ kwalità.
            
         
               (4)
            
            
               Il-miżuri previsti f’dan ir-Regolament huma skont l-opinjoni tal-Kumitat tas-Sistema tal-Istatistika Ewropea,
            
         ADOTTAT DAN IR-REGOLAMENT:
   Artikolu 1
   Il-kriterji ta’ kwalità komuni u l-istruttura tar-rapporti ta’ kwalità li jikkonċernaw il-Paritajiet tas-Setgħa tal-Infiq previsti fir-Regolament (KE) Nru 1445/2007 għandhom ikunu ffissati fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta’ Frar 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 336, 20.12.2007, p. 1.
   
      ANNESS
      
         Il-kriterji ta’ kwalità komuni u l-istruttura tar-rapporti ta’ kwalità
      
      1.   Inventarju tas-sorsi u l-metodi użati fl-eżerċizzju tal-PPP tal-Eurostat (“l-inventarju tal-PPP”)
      
      Biex ikunu sodisfatti l-ħtiġijiet tal-paragrafu 5.3.1. tal-Anness I tar-Regolament (KE) Nru 1445/2007, kull Stat Membru għandu jipprovdi inventarju tas-sorsi u l-metodi użati fl-eżerċizzju tal-PPP tal-Eurostat (minn hawn ’il quddiem imsemmi bħala “l-inventarju tal-PPP”).
      L-istruttura tal-inventarju tal-PPP għandha tkun ibbażata fuq it-temi varji ta’ informazzjoni bażika previsti fil-kuntest tar-Regolament (KE) Nru 1445/2007, kif ġej:
      1.   Organizzazzjoni tal-eżerċizzju nazzjonali tal-PPP u informazzjoni tal-isfond
      2.   Oġġetti u servizzi tal-konsumatur
      2.1.   Stħarriġ tal-prezzijiet tal-oġġetti tal-konsumatur
      
                  —
               
               
                  Tinkludi informazzjoni dwar l-organizzazzjoni tal-istħarriġ, it-teħid tal-kampjuni, ir-rappreżentattività, il-validazzjoni, fatturi ta’ aġġustament temporali u spazjali
               
            2.2.   Servizzi tad-djar
      
                  —
               
               
                  Tinkludi informazzjoni dwar sorsi ta’ dejta u l-kwalità tagħhom, konformità mad-definizzjonijiet, kwalunkwe aġġustamenti li saru
               
            3.   Servizzi tal-gvern (stħarriġ tas-salarji biss),
      
                  —
               
               
                  Tinkludi informazzjoni dwar sorsi ta’ dejta u l-kwalità tagħhom, konformità mad-definizzjonijiet, kwalunkwe aġġustamenti li saru
               
            4.   Oġġetti u servizzi kapitali
      4.1.   Oġġetti ta’ tagħmir
      
                  —
               
               
                  Tinkludi informazzjoni dwar l-organizzazzjoni tal-istħarriġ, it-teħid tal-kampjuni, ir-rappreżentattività, il-validazzjoni
               
            4.2.   Il-kostruzzjoni
      
                  —
               
               
                  Tinkludi informazzjoni dwar l-organizzazzjoni tal-istħarriġ, sorsi tad-dejta u l-kwalità tagħhom, ir-rappreżentattività, il-validazzjoni
               
            5.   Nefqa finali fil-PGD
      
                  —
               
               
                  Tinkludi informazzjoni dwar sorsi ta’ dejta u l-kwalità tagħhom, konformità mad-definizzjonijiet, kwalunkwe aġġustamenti li jsiru
               
            Kull Stat Membru għandu jipprovdi aġġornament tal-inventarju tal-PPP f’Jannar ta’ kull sena, kull darba li jkun hemm tibdiliet fis-sorsi u l-metodi użati matul is-sena preċedenti.
      2.   Rapporti tal-istħarriġ tal-prezzijiet tal-oġġetti tal-konsumatur
      
      Biex ikunu sodisfatti l-ħtiġijiet tal-paragrafu 5.3.3. tal-Anness I tar-Regolament (KE) Nru 1445/2007, kull Stat Membru għandu jissottometti rapport għal kull stħarriġ tal-prezzijiet tal-oġġetti tal-konsumatur. L-istruttura tar-rapport għandha tkun kif ġej:
      
                  1.
               
               
                  Prestħarriġ
               
            
                  2.
               
               
                  Ġbir tal-prezzijiet
               
            
                  3.
               
               
                  Validazzjoni fil-pajjiż innifsu
               
            
                  4.
               
               
                  Validazzjoni bejn il-pajjiżi
               
            Ir-rapporti tal-istħarriġ għandu jkun fihom informazzjoni kumplimentari għall-inventarji tal-PPP.
      3.   Il-kriterji ta’ kwalità
      
      Il-kriterji użati fil-valutazzjoni tal-kwalità tal-informazzjoni bażika provduta għandhom ikun dawk stabbiliti fl-Artikolu 12 tar-Regolament (KE) Nru 223/2009 tal-Parlament Ewropew u tal-Kunsill tal-11 ta’ Marzu 2009 dwar l-Istatistika Ewropea (1) flimkien mal-istandards minimi stabbiliti fit-taqsima 5 tal-Anness I tar-Regolament (KE) Nru 1445/2007.
      
         (1)  ĠU L 87, 31.3.2009, p. 164.